
AIŠKINAMASIS RAŠTAS
[bookmark: Pavadinimas][bookmark: _GoBack]DĖL DAUGIABUČIŲ GYVENAMŲJŲ NAMŲ IR KITŲ PATALPŲ SAVININKŲ BENDRIJŲ ĮSTATYMO NR. XI-1967 4, 5, 6, 8, 11, 14, 27 STRAIPSNIŲ PAKEITIMO 
ĮSTATYMO PROJEKTO



1. Įstatymo projekto rengimą paskatinusios priežastys, parengto projekto tikslai ir uždaviniai:

Lietuvos Respublikos Daugiabučių gyvenamųjų namų ir kitos paskirties pastatų (patalpų) savininkų bendrijų įstatymas (toliau - Įstatymas) nustato daugiabučių gyvenamųjų namų ir kitos paskirties pastatų savininkų bendrosios dalinės nuosavybės valdymo būdą steigiant bendriją, reglamentuoja šios bendrijos steigimą, valdymą, veiklą, reorganizavimą ir likvidavimą, bendrijai priklausančių butų ir kitų patalpų (pastatų) savininkų – bendrijos narių teises ir pareigas. Šis įstatymas taip pat nustato daugiabučių gyvenamųjų namų ir kitos paskirties pastatų savininkų, kurie neišreiškė valios dėl bendrijos steigimo ir dalyvavimo šios bendrijos veikloje, teises ir pareigas, susijusias su bendrosios dalinės nuosavybės valdymu, naudojimu ir priežiūra, ir jų įgyvendinimo tvarką. 
Lietuvoje daugiau nei 60 proc. gyventojų gyvena daugiabučiuose namuose. LR CK nuostatose įtvirtinta, kad butų ir kitų patalpų savininkai (naudotojai) bendrojo naudojimo objektus privalo valdyti, tinkamai prižiūrėti, remontuoti ar kitaip tvarkyti. Daugiabučio namo bendrojo naudojimo objektams valdyti butų ir kitų patalpų savininkai steigia butų ir kitų patalpų savininkų bendriją arba sudaro jungtinės veiklos sutartį, arba Lietuvos Respublikos Civilinio kodekso 4.84 straipsnyje nustatyta tvarka pasirenka bendrojo naudojimo objektų administratorių. 
Dėl galiojančio teisinio reglamentavimo butų ir kitų patalpų savininkai dažniausiai negali įgyvendinti savo teisės rinktis bendrojo naudojimo objektų valdymo būdą, todėl yra priversti naudotis savivaldybės vykdomosios institucijos paskirto bendrojo naudojimo objektų administratoriaus paslaugomis ir neretais atvejais jo piktnaudžiavimu padėtimi. 
Įstatymo pakeitimais siekiama supaprastinti daugiabučio namo savininkų bendrijos steigimo tvarką. Pastebėtina, kad daugiabučio namo butų savininkai, kurie name yra įsteigę bendriją, labiau įsitraukia į bendrojo naudojimo objektų valdymo procesą, todėl daugiabučiai namai prižiūrimi geriau, skaidriau tvarkomasi su bendromis lėšomis, sukaupiamos didesnės sumos bendrojo naudojimo objektų remontui, atnaujinimui, lengviau priimami sprendimai dėl namo modernizacijos ir pan. Taip pat, namuose, kuriuose yra įsteigta bendrija, palyginus su namais, kuriuos administruoja savivaldybės paskirtas bendrojo naudojimo objektų administratorius, sunaudojama mažiau šilumos ir elektros energijos, nes butų savininkai tinkamai eksploatuoja namo šildymo sistemą. 
Šiuo metu Įstatyme nustatyta, kad bendrijos steigimo iniciatyvos teisę turi kiekvienas buto ar kitų patalpų (pastato) savininkas ar jų grupė, pastato statytojas ar jo įgaliotas atstovas, pastato bendrojo naudojimo objektų administratoriaus, paskirto Civilinio kodekso nustatyta tvarka, atstovas ar savivaldybės vykdomosios institucijos įgaliotas asmuo.
Pagal galiojantį teisinį reglamentavimą sprendimų dėl daugiabučio namo bendrojo naudojimo objektų valdymo būdo priėmime gali dalyvauti savivaldybės vykdomosios institucijos paskirtas bendrojo naudojimo objektų administratorius, kuriam įstatymais nesuteikta jokia kita teisė, kaip tik įpareigojimas tinkamai prižiūrėti daugiabučio namo bendrojo naudojimo objektus, rinkti lėšas tiems objektams prižiūrėti ir organizuoti butų savininkų sprendimų, dėl bendrojo naudojimo objektų priežiūros, remonto, priėmimą. Atvejai, kai savivaldybės vykdomosios institucijos paskirtas bendrojo naudojimo objektų administratorius imtųsi steigti bendriją daugiabučiame name yra labai reti, o gal ir visai nežinoma tokių atvejų. Tikėtina, kad savivaldybės vykdomosios institucijos paskirtas administratorius nesuinteresuotas inicijuoti bendrijos steigimą, nes gali netekti pajamų, kurias gauna už daugiabučio namo bendrojo naudojimo objektų priežiūrą.
Galiojantis teisinis reglamentavimas sudaro galimybę savivaldybės paskirtam bendrojo naudojimo objektų administratoriui piktnaudžiauti suteiktais įgaliojimais, todėl, butų savininkams nusprendus steigti daugiabučio namo bendriją, administratorius ima trukdyti procesui įvairias būdais klaidina butų savininkus, kad, įsteigę bendriją jie mokės brangiau ir pan. Administratorius net įsigudrina naudoti turimus butų savininkų asmens duomenis siekdamas apsunkinti bendrijos name steigimą. Pasinaudojęs duomenų baze, imama skambinti jiems, ateinama į butus ir pan. 
Būtina eliminuoti savivaldybės vykdomosios institucijos skiriamą daugiabučio namo bendrojo naudojimo objektų administratorių iš sprendimų dėl daugiabučio namo bendrojo naudojimo objektų valdymo klausimų priėmimo. Teisė priimti sprendimus dėl daugiabučio namo bendrojo naudojimo objektų valdymo turi būti išimtinai tik pačių butų savininkų teisė.
Šiuo metu galiojančiame teisiniame reglamentavime nurodyta, kad butų ir kitų patalpų savininkai, nusprendę steigti bendriją daugiabučio namo bendrojo naudojimo objektams administruoti, apie savo planus prieš 30 dienų iki planuojamo steigiamojo susirinkimo privalo pranešti savivaldybės vykdomosios institucijos paskirtam administratoriui arba jungtinės veiklos sutarties pagrindu įgaliotam asmeniui. Pažymėtina, kad pranešdami apie savo planus administratoriui, kuris gauna pajamas iš vykdomos namo bendrojo naudojimo objektų priežiūros veiklos, tik pakenkia sau, taip sudarydami sąlygas sutrukdyti butų savininkams steigti bendriją. Žinomi atvejai, kada į butų savininkų susirinkimus, kuriuose buvo steigiamos bendrijos, buvo kviečiama net policija, nes kilo konfliktai tarp administratoriaus ir butų savininkų. Taip pat labai dažnai į tokius susirinkimus namo administratorius atsiveda antstolius faktinių aplinkybių fiksavimui. Manytina, kad toks elgesys pažeidžia butų savininkų teises.
Bendrojo naudojimo objektų administratorius, pagal jungtinės veiklos sutartį įgaliotas asmuo ar pastato statytojas privalo per 30 dienų nuo bendrijos įregistravimo perduoti įsteigtai bendrijai nepanaudotas butų ir kitų patalpų (pastatų) savininkų kaupiamąsias lėšas, skirtas pastatui (pastatams) atnaujinti ir kitoms bendrosioms reikmėms, taip pat turimus pastato (pastatų) statybos ir techninės inventorizacijos dokumentus. Svarbu pažymėti, kad buvęs bendrojo naudojimo objektų administratorius dažnu atveju delsia grąžinti butų savininkams sukauptas lėšas ir namo techninius dokumentus. Butų savininkai yra priversti rašyti skundus savivaldybės vykdomajai institucijai, kuri yra įgaliota vykdyti daugiabučių namų administratorių kontrolę. Taip pat nėra aiškiai nustatytas terminas kada pasibaigia buvusio administratoriaus įgaliojimai ir prasideda bendrijos valdymo organų įgaliojimai. Susidaro situacijos, kad buvęs namo administratorius delsia vykdyti savo prievolę grąžinti lėšas ir dokumentus, nes traktuoja, kad jo įgaliojimai baigiasi tik įvykdžius šią prievolę. Dažnai lėšos grąžinamos ir dokumentai naujai įsteigtos bendrijos valdymo organams perduodami tik pradėjus administracinę teiseną buvusio administratoriaus atžvilgiu.
Įstatymo pakeitimais siūloma aiškiai nustatyti savivaldybės vykdomosios institucijos paskirto administratoriaus įgaliojimų pabaigą ir naujai įsteigtos daugiabučio namo bendrijos įgaliojimų pradžią nuo fakto apie bendrojo naudojimo objektų administratoriaus pasikeitimą įregistravimo Nekilnojamojo turto registre datos, jei šalys nesusitaria kitaip.
Šiuo globalizacijos laikotarpiu, kada nemaža dalis butų savininkų gyvena užsienyje, būtina sudaryti galimybę jiems dalyvauti sprendimų dėl bendro turto valdymo priėmime pareiškiant nuomonę raštu arba balsuojant raštu elektroninėmis ryšio priemonėmis. Analogiška problema dėl balsavimo yra ir su vyresnio amžiaus asmenimis, kurie turi judėjimo negalią, tačiau pritaria bendrijos steigimui. 
Teisės aktų pakeitimu siūloma butų ir kitų patalpų (pastatų) savininkams, kurie iš anksto raštu nepareiškė valios dėl bendrijos steigimo ar negali dalyvauti bendrijos steigiamajame susirinkime dėl įvairių asmeninių priežasčių, sudaryti galimybę valią steigiamojo susirinkimo darbotvarkės klausimais pareikšti raštu. Iš anksto raštu pareiškę nuomonę butų ir kitų patalpų (pastatų) savininkai yra laikomi dalyvaujančiais bendrijos steigiamajame susirinkime, registruojami susirinkimo dalyvių sąraše ir jų balsai įskaitomi į balsavimo rezultatus. Išankstinės nuomonės raštu pareiškimo lapai pridedami prie protokolo ir yra jo sudedamoji dalis.
Pagal galiojantį teisinį reglamentavimą bendrijos steigiamasis susirinkimas yra teisėtas, kai jame dalyvauja daugiau kaip pusė visų butų ir kitų patalpų (pastatų) savininkų. Jeigu kvorumo nėra, laikoma, kad susirinkimas neįvyko, ir ne anksčiau kaip po dviejų savaičių turi būti sušauktas pakartotinis butų ir kitų patalpų (pastatų) savininkų susirinkimas, kuris turi teisę svarstyti ir priimti sprendimus pagal neįvykusio susirinkimo darbotvarkę. Pakartotiniame susirinkime galioja analogiškos nuostatos. 
Siūloma nustatyti, kad pakartotinis susirinkimas yra teisėtas, kai jame dalyvauja daugiau kaip ketvirtadalis bendrijos narių ir už bendrijos steigimą balsuoja ne mažiau, kaip du trečdaliai susirinkime dalyvaujančių butų ir kitų patalpų (pastatų) savininkų.
Taip pat siūloma nustatyti, kad buto ar kitų patalpų (pastato) bendraturčiai privalo raštu susitarti dėl atstovavimo bendrijos veikloje. Šiuo metu galiojantis reglamentavimas nenustato, kokiu būdu bendrasavininkiai turi susitarti dėl atstovavimo, todėl susidaro situacijos kai bendraturčių numonės dėl balsavimo nesutampa ir dėl vieno iš jų išreikštos nuomonės susirinkime, kyla kito bendraturčio nepasitenkinimas.
Įstatymo pakeitimais siūloma nustatyti, kad bendrijos steigiamasis susirinkimas turi ne tik patvirtinti bendrijos įstatus ir išrinkti bendrijos valdymo organą, bet ir  nustatyti bendrijos planuojamų rinkti įmokų ir mokesčių įkainius, bei priimti sprendimus dėl sutarčių su paslaugų tiekėjais sudarymo. 
Dėl šiuo metu galiojančio reglamentavimo įsteigus bendriją ir ją registravus juridinių asmenų registre, netrukus būtina kviesti dar vieną visuotinį bendrijos narių susirinkimą ir nusistatyti bendrijos planuojamų rinkti įmokų tarifus, pasirinkti paslaugų tiekėjus. Susidaro tokia situacija, kad įregistruota bendrija negali pradėti vykdyti savo pareigų, rinkti įmokų bendrojo naudojimo objektams prižiūrėti ir pasirinkti profesionalių specialistų, kurie prižiūrėtų namo šilumos sistemas, elektros įrangą, kitą inžinerinę įrangą. 
Įstatyme nurodyta, kad butų ir kitų patalpų (pastatų) savininkai sprendimą prisijungti prie veikiančios bendrijos priima butų ir kitų patalpų (pastatų) savininkų susirinkime. Sprendimas prisijungti prie veikiančios bendrijos yra teisėtas, jeigu daugiabučio namo ar kitos paskirties pastato (pastatų), kuriame (kuriuose) nėra įsteigta bendrija, butų ir kitų patalpų (pastatų) savininkų susirinkime dalyvavo daugiau kaip pusė šio namo butų ir kitų patalpų savininkų ir už sprendimą prisijungti prie veikiančios bendrijos balsavo daugiau kaip pusė susirinkime dalyvavusių butų ir kitų patalpų (pastatų) savininkų. Šiuo metu ši nuostata taikoma ir pakartotiniame susirinkime. Dėl tokio reglamentavimo kyla problemos priimant sprendimus, nes dažnais atvejais nėra galimybės surinkti minėto butų savininkų kvorumo. Tokios situacijos susidaro namuose, kuriuose kelis ar keliolika butų nuosavybės teise valdo savivaldybių administracijos arba namuose, kuriuose dalis butų savininkų yra išvykę gyventi į užsienį, nors pritaria sprendimams.
Teisės akto pakeitimais siūloma nustatyti, kad jeigu pirmą kartą sušaukus butų ir kitų patalpų savininkų susirinkimą nesusirenka sprendimui priimti pakankamas butų ir kitų patalpų savininkų skaičius, pakartotiniame susirinkime, kuris šaukiamas pagal tą pačią darbotvarkę ne anksčiau kaip po dviejų savaičių, sprendimai priimami susirinkime dalyvavusių balsų dauguma, bet ne mažiau kaip 1/4 visų butų ir kitų patalpų savininkų balsų. 
Taip pat dabartinis reglamentavimas numato, kad butų ir kitų patalpų savininkai - prisijungimo prie veikiančios bendrijos iniciatoriai prieš 30 dienų iki numatomo butų ir kitų patalpų savininkų susirinkimo dienos turi raštu pranešti daugiabučio namo bendrojo naudojimo objektų administratoriui apie savo ketinimus. Siūloma atsisakyti šios nuostatos. Siūloma nustatyti, kad administratriui ir savivaldybės vykdomajai institucijai pranešama apie sprendimą prisijungti prie veikiančios bendrijos tik tada, kai įvyksta juridinio fakto registravimas. 
Teisės akto pakeitimais siūloma nustatyti, kad visuotinis bendrijos narių susirinkimas būtų šaukiamas kasmet ne vėliau kaip per 5 mėnesius pasibaigus finansiniams metams, nes šiuo metu galiojantis 3 mėnesių terminas yra per trumpas paruošti finansinėms ataskaitos ir perduoti jas patikrinti auditoriams. Pažymėtina, kad įmokos už bendrojo naudojimo objektų priežiūrą už gruodžio mėnesį turi būti sumokėtos iki einamųjų metų sausio 31 d. Tik einamųjų metų vasario mėnesį galima pradėti vesti balansą ir sudarinėti finansinių ataskaitų rinkinį už praėjusius metus. Pateikti finansinių ataskaitų rinkinį iki kovo 31 d. galbūt nėra sudėtinga vieno namo bendrijoms, tačiau Lietuvoje yra daugybė bendrijų, kurios administruoja keliasdešimt namų, todėl balanso sudarymas užima daugiau laiko, nes reikia suderinti tarpusavio atsiskaitymus su paslaugų tiekėjais ir pan. 
Šiuo metu bendrijos nariai sprendimus gali priimti balsuodami raštu, išskyrus sprendimus dėl bendrijos įstatų pakeitimo, dėl bendrijos valdymo organo arba bendrijos valdymo organo narių rinkimo ar atšaukimo, dėl bendrijos reorganizavimo ar likvidavimo klausimų.
Siūloma teisės akto pakeitimais sudaryti galimybę bendrijos nariams balsuoti dėl aukščiau minėtų klausimų raštu, nes dėl to, kad butų savininkai yra išvykę į užsienį arba dėl kitų priežasčių negali dalyvauti susirinkime, kuriame sprendžiami minėti klausimai, nesusirenka sprendimams priimti reikalingas butų savininkų ar bendrijos narių skaičius. Problemos kyla ir dėl to, kad savivaldybės administracija, kuri nuosavybės teise valdo dalį butų name nedalyvauja sprendimų priėmime. Balsavimo raštu tvarka yra nustatyta Vyriausybės įgaliotos institucijos. 
Teisės akto pakeitimu taip pat siūloma nustatyti, kad su bendrijos pirmininku būtų pasirašyta terminuota sutartis kadencijos laikotarpiu, nes šiuo metu pirmininko darbo sutarčiai yra taikomos LR Darbo kodekso nuostatos ir daugeliu atveju su darbuotoju yra sudaroma neterminuota sutartis, nors tokią sudaryti įgalioja LR Darbo kodekso nuostatos. Bendrijos pirmininkas yra renkamas juridinio asmens valdymo organas ir jis renkamas ribotam laikui (kadencijai). Šiuo metu galiojantis neaiškus teisinis reglamentavimas sudaro galimybę piktnaudžiauti ir, pasibaigus kadencijos laikotarpiui, jei pirmininkas nėra perrenkamas ir atleidžiamas iš darbo, jam išmokama išeitinė kompensacija. Tai nėra teisinga nuostata, nes butų savininkai patiria papildomų išlaidų. Sudarius terminuotą sutartį su bendrijos pirmininku, jai pasibaigus, nėra mokama išeitinė kompensacija. 
Įstatymu taip pat būtina aiškiai apibrėžti procedūrą, kaip bendrijos pirmininkas gali  atsistatydinti iš pareigų. Siūloma nustatyti, kad bendrijos pirmininkas gali atsistatydinti iš einamų pareigų apie tai ne vėliau kaip prieš 30 dienų raštu pranešęs bendrijos valdybai.
Savivaldybių administracijos, kurios nuosavybės teise valdo dalį butų ar kitų patalpų daugiabučiame name šiuo metu visiškai yra nusišalinusios nuo dalyvavimo sprendimų priėmime. Tai prieštarauja LR Civilinio kodekso nuostatoms, kuriose įtvirtinta prievolė butų ir kitų patalpų savininkams valdyti, tinkamai prižiūrėti, remontuoti ar kitaip tvarkyti savo bendrojo naudojimo objektus. 
Teisės aktų pakeitimu siekiama įpareigoti savivaldybių administraciją dalyvauti butų ir kitų patalpų (pastatų) savininkų susirinkimuose, kuriuose sprendžiami daugiabučio namo bendrojo naudojimo objektų valdymo, remonto, priežiūros ir kt. klausimai.

2. Įstatymo projekto iniciatoriai (institucija, asmenys ar piliečių įgalioti atstovai) ir rengėjai:

Seimo narė Ligita Girskienė

3. Kaip šiuo metu yra reguliuojami įstatymo projekte aptarti teisiniai santykiai:

Šiuo metu Įstatyme nustatyta, kad bendrijos steigimo iniciatyvos teisę turi kiekvienas buto ar kitų patalpų (pastato) savininkas ar jų grupė, pastato statytojas ar jo įgaliotas atstovas, pastato bendrojo naudojimo objektų administratoriaus, paskirto Civilinio kodekso nustatyta tvarka, atstovas ar savivaldybės vykdomosios institucijos įgaliotas asmuo.
Šiuo metu galiojančiame teisiniame reglamentavime nurodyta, kad butų ir kitų patalpų savininkai, nusprendę steigti bendriją daugiabučio namo bendrojo naudojimo objektams administruoti, apie savo planus prieš 30 dienų iki planuojamo steigiamojo susirinkimo privalo pranešti savivaldybės vykdomosios institucijos paskirtam administratoriui arba jungtinės veiklos sutarties pagrindu įgaliotam asmeniui. 
Bendrojo naudojimo objektų administratorius, pagal jungtinės veiklos sutartį įgaliotas asmuo ar pastato statytojas privalo per 30 dienų nuo bendrijos įregistravimo perduoti įsteigtai bendrijai nepanaudotas butų ir kitų patalpų (pastatų) savininkų kaupiamąsias lėšas, skirtas pastatui (pastatams) atnaujinti ir kitoms bendrosioms reikmėms, taip pat turimus pastato (pastatų) statybos ir techninės inventorizacijos dokumentus. 
Šiuo globalizacijos laikotarpiu, kada nemaža dalis butų savininkų gyvena užsienyje, būtina sudaryti galimybę jiems dalyvauti sprendimų dėl bendro turto valdymo priėmime pareiškiant nuomonę raštu arba balsuojant raštu. Šiuo metu tokios galimybės nėra. 
Pagal galiojantį teisinį reglamentavimą bendrijos steigiamasis susirinkimas yra teisėtas, kai jame dalyvauja daugiau kaip pusė visų butų ir kitų patalpų (pastatų) savininkų. Jeigu kvorumo nėra, laikoma, kad susirinkimas neįvyko, ir ne anksčiau kaip po dviejų savaičių turi būti sušauktas pakartotinis butų ir kitų patalpų (pastatų) savininkų susirinkimas, kuris turi teisę svarstyti ir priimti sprendimus pagal neįvykusio susirinkimo darbotvarkę. Pakartotiniame susirinkime galioja analogiškos nuostatos. 
Taip pat siūloma nustatyti, kad buto ar kitų patalpų (pastato) bendraturčiai privalo raštu susitarti dėl atstovavimo bendrijos veikloje. Šiuo metu tokios nuostatos nėra.
Įstatymo pakeitimais siūloma nustatyti, kad bendrijos steigiamasis susirinkimas turi ne tik patvirtinti bendrijos įstatus ir išrinkti bendrijos valdymo organą, bet ir  nustatyti bendrijos planuojamų rinkti įmokų ir mokesčių įkainius, bei priimti sprendimus dėl sutarčių su paslaugų tiekėjais sudarymo. 
Dėl šiuo metu galiojančio reglamentavimo įsteigus bendriją ir ją registravus juridinių asmenų registre, netrukus būtina kviesti dar vieną visuotinį bendrijos narių susirinkimą ir nusistatyti bendrijos planuojamų rinkti įmokų tarifus, pasirinkti paslaugų tiekėjus. Susidaro tokia situacija, kad įregistruota bendrija negali pradėti vykdyti savo pareigų, rinkti įmokų bendrojo naudojimo objektams prižiūrėti ir pasirinkti profesionalių specialistų, kurie prižiūrėtų namo šilumos sistemas, elektros įrangą, kitą inžinerinę įrangą. 
Įstatyme nurodyta, kad butų ir kitų patalpų (pastatų) savininkai sprendimą prisijungti prie veikiančios bendrijos priima butų ir kitų patalpų (pastatų) savininkų susirinkime. Sprendimas prisijungti prie veikiančios bendrijos yra teisėtas, jeigu daugiabučio namo ar kitos paskirties pastato (pastatų), kuriame (kuriuose) nėra įsteigta bendrija, butų ir kitų patalpų (pastatų) savininkų susirinkime dalyvavo daugiau kaip pusė šio namo butų ir kitų patalpų savininkų ir už sprendimą prisijungti prie veikiančios bendrijos balsavo daugiau kaip pusė susirinkime dalyvavusių butų ir kitų patalpų (pastatų) savininkų. Šiuo metu ši nuostata taikoma ir pakartotiniame susirinkime. 
Taip pat dabartinis reglamentavimas numato, kad butų ir kitų patalpų savininkai - prisijungimo prie veikiančios bendrijos iniciatoriai prieš 30 dienų iki numatomo butų ir kitų patalpų savininkų susirinkimo dienos turi raštu pranešti daugiabučio namo bendrojo naudojimo objektų administratoriui apie savo ketinimus. Siūloma atsisakyti šios nuostatos. 
Teisės akto pakeitimais siūloma nustatyti, kad visuotinis bendrijos narių susirinkimas būtų šaukiamas kasmet ne vėliau kaip per 5 mėnesius pasibaigus finansiniams metams, nes šiuo metu galiojantis 3 mėnesių terminas yra per trumpas paruošti finansinėms ataskaitos ir perduoti jas patikrinti auditoriams. 
Šiuo metu bendrijos nariai sprendimus gali priimti balsuodami raštu, išskyrus sprendimus dėl bendrijos įstatų pakeitimo, dėl bendrijos valdymo organo arba bendrijos valdymo organo narių rinkimo ar atšaukimo, dėl bendrijos reorganizavimo ar likvidavimo klausimų.
Siūloma teisės akto pakeitimais sudaryti galimybę bendrijos nariams balsuoti dėl aukščiau minėtų klausimų raštu.
Teisės akto pakeitimu taip pat siūloma nustatyti, kad su bedrijos pirmininku būtų pasirašyta terminuota sutartis kadencijos laikotarpiu, nes šiuo metu pirmininko darbo sutarčiai yra taikomos LR Darbo kodekso nuostatos ir daugeliu atveju su darbuotoju yra sudaroma neterminuota sutartis, nors tokią sudaryti įgalioja LR Darbo kodekso nuostatos. 
Įstatymu taip pat būtina aiškiai apibrėžti procedūrą, kaip bendrijos pirmininkas gali  atsistatydinti iš pareigų. Šiuo metu tokios aiškios nuostatos nėra. 
Savivaldybių administracijos, kurios nuosavybės teise valdo dalį butų ar kitų patalpų daugiabučiame name šiuo metu visiškai yra nusišalinusios nuo dalyvavimo sprendimų priėmime. Tai prieštarauja LR Civilinio kodekso nuostatoms, kuriose įtvirtinta prievolė butų ir kitų patalpų savininkams valdyti, tinkamai prižiūrėti, remontuoti ar kitaip tvarkyti savo bendrojo naudojimo objektus.

4. Kokios siūlomos naujos teisinio reguliavimo nuostatos ir kokių teigiamų rezultatų laukiama:

Įstatymo pakeitimais siekiama supaprastinti daugiabučio namo savininkų bendrijos steigimo tvarką. Įrodyta, kad daugiabučio namo butų savininkai, kurie name yra įsteigę bendriją, labiau įsitraukia į bendrojo naudojimo objektų valdymo procesą, todėl daugiabučiai namai prižiūrimi geriau, skaidriau tvarkomasi su bendromis lėšomis, sukaupiamos didesnės sumos bendrojo naudojimo objektų remontui, atnaujinimui, lengviau priimami sprendimai dėl namo modernizacijos ir pan. Taip pat, namuose, kuriuose yra įsteigta bendrija, palyginus su namais, kuriuos administruoja savivaldybės paskirtas bendrojo naudojimo objektų administratorius, sunaudojama mažiau šilumos ir elektros energijos, nes butų savininkai tinkamai eksploatuoja namo šildymo sistemą. Taip prisidedama prie teigiamo pokyčio klimato kaitai. 
Šiuo metu Įstatyme nustatyta, kad bendrijos steigimo iniciatyvos teisę turi kiekvienas buto ar kitų patalpų (pastato) savininkas ar jų grupė, pastato statytojas ar jo įgaliotas atstovas, pastato bendrojo naudojimo objektų administratoriaus, paskirto Civilinio kodekso nustatyta tvarka, atstovas ar savivaldybės vykdomosios institucijos įgaliotas asmuo.
Pagal galiojantį teisinė reglamentavimą sprendimų dėl daugiabučio namo bendrojo naudojimo objektų valdymo būdo priėmime gali dalyvauti savivaldybės vykdomosios institucijos paskirtas bendrojo naudojimo objektų administratorius, kuriam įstatymais nesuteikta jokia kita teisė, kaip tik įpareigojimas tinkamai prižiūrėti daugiabučio namo bendrojo naudojimo objektus, rinkti lėšas tiems objektams prižiūrėti ir organizuoti butų savininkų sprendimų, dėl bendrojo naudojimo objektų priežiūros, remonto, priėmimą. Atvejai, kada savivaldybės vykdomosios institucijos paskirtas bendrojo naudojimo objektų administratorius imtųsi steigti bendriją daugiabučiame name yra labai reti, o gal ir visai nežinoma tokių atvejų. Logiška, nes savivaldybės vykdomosios institucijos paskirtas administratorius nenori netekti pajamų, kurias gauna už daugiabučio namo bendrojo naudojimo objektų priežiūrą.
Galiojantis teisinis reglamentavimas sudaro galimybę savivaldybės paskirtam bendrojo naudojimo objektų administratoriui piktnaudžiauti suteiktais įgaliojimais, todėl, butų savininkams nusprendus steigti daugiabučio namo, administratorius ima trukdyti procesui įvairias būdais klaidindamas butų savininkus, kad, įsteigę bendriją jie mokės brangiau ir pan. Administratorius net įsigudrina naudoti turimus butų savininkų asmens duomenis siekdamas sužlugdyti bendrijos name steigimą. Pasinaudojus turimais butų savininkų duomenimis, imama skambinti jiems, ateinama į butus ir pan. 
Būtina eliminuoti savivaldybės vykdomosios institucijos skiriamą daugiabučio namo bendrojo naudojimo objektų administratorių iš sprendimų dėl daugiabučio namo bendrojo naudojimo objektų valdymo klausimų priėmimo. Teisė priimti sprendimus dėl daugiabučio namo bendrojo naudojimo objektų valdymo turi būti išimtinai tik pačių būtų savininkų teisė.
Šiuo metu galiojančiame teisiniame reglamentavime nurodyta, kad butų ir kitų patalpų savininkai, nusprendę steigti bendriją daugiabučio namo bendrojo naudojimo objektams administruoti, apie savo planus prieš 30 dienų iki planuojamo steigiamojo susirinkimo privalo pranešti savivaldybės vykdomosios institucijos paskirtam administratoriui arba jungtinės veiklos sutarties pagrindu įgaliotam asmeniui. Pažymėtina, kad pranešdami apie savo planus administratoriui, kuris gauna pajamas iš vykdomos namo bendrojo naudojimo objektų priežiūros veiklos, tik pakenkia sau, taip sudarydami sąlygas sutrukdyti butų savininkams steigti bendriją. Žinomi atvejai, kai į butų savininkų susirinkimus, kuriuose buvo steigiamos bendrijos, buvo kviečiama policija, nes kilo konfliktai tarp administratoriaus ir butų savininkų. Taip pat labai dažnai į tokius susirinkimus namo administratorius atsiveda antstolius faktinių aplinkybių fiksavimui. Manytina, kad toks elgesys pažeidžia butų savininkų teises.
Bendrojo naudojimo objektų administratorius, pagal jungtinės veiklos sutartį įgaliotas asmuo ar pastato statytojas privalo per 30 dienų nuo bendrijos įregistravimo perduoti įsteigtai bendrijai nepanaudotas butų ir kitų patalpų (pastatų) savininkų kaupiamąsias lėšas, skirtas pastatui (pastatams) atnaujinti ir kitoms bendrosioms reikmėms, taip pat turimus pastato (pastatų) statybos ir techninės inventorizacijos dokumentus. Svarbu pažymėti, kad buvęs bendrojo naudojimo objektų administratorius dažnu atveju delsia grąžinti butų savininkams sukauptas lėšas ir namo techninius dokumentus. Butų savininkai yra priversti rašyti skundus savivaldybės vykdomajai institucijai, kuri yra įgaliota vykdyti daugiabučių namų administratorių kontrolę. Taip pat nėra aiškiai nustatytas terminas kada pasibaigia buvusio administratoriaus įgaliojimai ir prasideda bendrijos valdymo organų įgaliojimai. Susidaro situacijos, kad buvęs namo administratorius delsia vykdyti savo prievolę grąžinti lėšas ir dokumentus, nes traktuoja, kad jo įgaliojimai baigiasi tik įvykdžius šią prievolę. Dažnai lėšos grąžinamos ir dokumentai naujai įsteigtos bendrijos valdymo organams perduodami tik pradėjus administracinę teiseną administratoriaus atžvilgiu.
Įstatymo pakeitimais siūloma aiškiai nustatyti savivaldybės vykdomosios institucijos paskirto administratoriaus įgaliojimų pabaigą ir naujai įsteigtos daugiabučio namo bendrijos įgaliojimų pradžią nuo fakto apie bendrojo naudojimo objektų administratoriaus pasikeitimą įregistravimo Nekilnojamojo turto registre datos, jei šalys nesusitaria kitaip.
Šiuo globalizacijos laikotarpiu, kada nemaža dalis butų savininkų gyvena užsienyje, būtina sudaryti galimybę jiems dalyvauti sprendimų dėl bendro turto valdymo priėmime pareiškiant nuomonę raštu arba balsuojant raštu. Analogiška problema dėl balsavimo yra ir su vyresnio amžiaus asmenimis, kurie turi judėjimo negalią, tačiau pritaria bendrijos steigimui. 
Teisės aktų pakeitimu siūloma butų ir kitų patalpų (pastatų) savininkams, kurie iš anksto raštu nepareiškė valios dėl bendrijos steigimo ar negali dalyvauti bendrijos steigiamajame susirinkime dėl įvairių asmeninių priežasčių, sudaryti galimybę valią steigiamojo susirinkimo darbotvarkės klausimais pareikšti raštu. Iš anksto raštu pareiškę nuomonę butų ir kitų patalpų (pastatų) savininkai yra laikomi dalyvaujančiais bendrijos steigiamajame susirinkime, registruojami susirinkimo dalyvių sąraše ir jų balsai įskaitomi į balsavimo rezultatus. Išankstinės nuomonės raštu pareiškimo lapai pridedami prie protokolo ir yra jo sudedamoji dalis.
Pagal galiojantį teisinį reglamentavimą bendrijos steigiamasis susirinkimas yra teisėtas, kai jame dalyvauja daugiau kaip pusė visų butų ir kitų patalpų (pastatų) savininkų. Jeigu kvorumo nėra, laikoma, kad susirinkimas neįvyko, ir ne anksčiau kaip po dviejų savaičių turi būti sušauktas pakartotinis butų ir kitų patalpų (pastatų) savininkų susirinkimas, kuris turi teisę svarstyti ir priimti sprendimus pagal neįvykusio susirinkimo darbotvarkę. Pakartotiniame susirinkime galioja analogiškos nuostatos. 
Siūloma nustatyti, kad pakartotinis susirinkimas yra teisėtas, kai jame dalyvauja daugiau kaip ketvirtadalis bendrijos narių ir už bendrijos steigimą balsuoja ne mažiau, kaip du trečdaliai susirinkime dalyvaujančių butų ir kitų patalpų (pastatų) savininkų.
Taip pat siūloma nustatyti, kad buto ar kitų patalpų (pastato) bendraturčiai privalo raštu susitarti dėl atstovavimo bendrijos veikloje. 
Įstatymo pakeitimais siūloma nustatyti, kad bendrijos steigiamasis susirinkimas turi ne tik patvirtinti bendrijos įstatus ir išrinkti bendrijos valdymo organą, bet ir  nustatyti bendrijos planuojamų rinkti įmokų ir mokesčių įkainius, bei priimti sprendimus dėl sutarčių su paslaugų tiekėjais sudarymo. 
Dėl šiuo metu galiojančio reglamentavimo įsteigus bendriją ir ją registravus juridinių asmenų registre, netrukus būtina kviesti dar vieną visuotinį bendrijos narių susirinkimą ir nusistatyti bendrijos planuojamų rinkti įmokų tarifus, pasirinkti paslaugų tiekėjus. Susidaro tokia situacija, kad įregistruota bendrija negali pradėti vykdyti savo pareigų, rinkti įmokų bendrojo naudojimo objektams prižiūrėti ir pasirinkti profesionalių specialistų, kurie prižiūrėtų namo šilumos sistemas, elektros įrangą, kitą inžinerinę įrangą. 
Įstatyme nurodyta, kad butų ir kitų patalpų (pastatų) savininkai sprendimą prisijungti prie veikiančios bendrijos priima butų ir kitų patalpų (pastatų) savininkų susirinkime. Sprendimas prisijungti prie veikiančios bendrijos yra teisėtas, jeigu daugiabučio namo ar kitos paskirties pastato (pastatų), kuriame (kuriuose) nėra įsteigta bendrija, butų ir kitų patalpų (pastatų) savininkų susirinkime dalyvavo daugiau kaip pusė šio namo butų ir kitų patalpų savininkų ir už sprendimą prisijungti prie veikiančios bendrijos balsavo daugiau kaip pusė susirinkime dalyvavusių butų ir kitų patalpų (pastatų) savininkų. Šiuo metu ši nuostata taikoma ir pakartotiniame susirinkime. Dėl tokio reglamentavimo kyla problemos priimant sprendimus, nes dažnais atvejais nėra galimybės surinkti sprendimams priimti reikalingo butų savininkų kvorumo. Tokios situacijos susidaro namuose, kuriuose kelis ar keliolika butų nuosavybės teise valdo savivaldybių administracijos arba namuose, kuriuose dalis butų savininkų yra išvykę gyventi į užsienį. 
Teisės akto pakeitimais siūloma nustatyti, kad jeigu pirmą kartą sušaukus butų ir kitų patalpų savininkų susirinkimą nesusirenka sprendimui priimti pakankamas butų ir kitų patalpų savininkų skaičius, pakartotiniame susirinkime, kuris šaukiamas pagal tą pačią darbotvarkę ne anksčiau kaip po dviejų savaičių, sprendimai priimami susirinkime dalyvavusių balsų dauguma, bet ne mažiau kaip 1/4 visų butų ir kitų patalpų savininkų balsų. 
Taip pat dabartinis reglamentavimas numato, kad butų ir kitų patalpų savininkai - prisijungimo prie veikiančios bendrijos iniciatoriai prieš 30 dienų iki numatomo butų ir kitų patalpų savininkų susirinkimo dienos turi raštu pranešti daugiabučio namo bendrojo naudojimo objektų administratoriui apie savo ketinimus. Siūloma atsisakyti šios nuostatos. Siūloma nustatyti, kad administratoriui ir savivaldybės vykdomajai institucijai pranešama apie sprendimą prisijungti prie veikiančios bendrijos tik tada, kai įvyksta juridinio fakto registravimas. 
Teisės akto pakeitimais siūloma nustatyti, kad visuotinis bendrijos narių susirinkimas būtų šaukiamas kasmet ne vėliau kaip per 5 mėnesius pasibaigus finansiniams metams, nes šiuo metu galiojantis 3 mėnesių terminas yra per trumpas paruošti finansinėms ataskaitos ir perduoti jas patikrinti auditoriams. Pažymėtina, kad įmokos už bendrojo naudojimo objektų priežiūrą už gruodžio mėnesį turi būti sumokėtos iki einamųjų metų sausio 31 d. Tik einamųjų metų vasario mėnesį galima pradėti vesti balansą ir sudarinėti finansinių ataskaitų rinkinį už praėjusius metus. Pateikti finansinių ataskaitų rinkinį iki kovo 31 d. galbūt nėra sudėtinga vieno namo bendrijoms, tačiau Lietuvoje yra daugybė bendrijų, kurios administruoja keliasdešimt namų, todėl balanso sudarymas užima daugiau laiko, nes reikia suderinti tarpusavio atsiskaitymus su paslaugų tiekėjais ir pan. 
Šiuo metu bendrijos nariai sprendimus gali priimti balsuodami raštu, išskyrus sprendimus dėl bendrijos įstatų pakeitimo, dėl bendrijos valdymo organo arba bendrijos valdymo organo narių rinkimo ar atšaukimo, dėl bendrijos reorganizavimo ar likvidavimo klausimų.
Siūloma teisės akto pakeitimais sudaryti galimybę bendrijos nariams balsuoti dėl aukščiau minėtų klausimų raštu, nes dėl to, kad butų savininkai yra išvykę į užsienį arba dėl kitų priežasčių negali dalyvauti susirinkime, kuriame sprendžiami minėti klausimai, nesusirenka sprendimams priimti reikalingas butų savininkų ar bendrijos narių skaičius. Problemos kyla ir dėl to, kad savivaldybės administracija, kuri nuosavybės teise valdo dalį butų name nedalyvauja sprendimų priėmime. Balsavimo raštu tvarka yra nustatyta  Vyriausybės įgaliotos institucijos. Ją reikėtų papildyti keliomis nuostatomis. 
Teisės akto pakeitimu taip pat siūloma nustatyti, kad su bendrijos pirmininku būtų pasirašyta terminuota sutartis kadencijos laikotarpiu, nes šiuo metu pirmininko darbo sutarčiai yra taikomos LR Darbo kodekso nuostatos ir daugeliu atveju su darbuotoju yra sudaroma neterminuota sutartis, nors tokią sudaryti įgalioja LR Darbo kodekso nuostatos. Bendrijos pirmininkas yra renkamas juridinio asmens valdymo organas ir jis renkamas ribotam laikui (kadencijai). Šiuo metu galiojantis neaiškus teisinis reglamentavimas sudaro galimybę piktnaudžiauti ir, pasibaigus kadencijos laikotarpiui, jei pirmininkas nėra perrenkamas ir atleidžiamas iš darbo, jam išmokama išeitinė kompensacija. Tai nėra teisinga nuostata, nes butų savininkai patiria papildomų išlaidų. Sudarius terminuotą sutartį su bendrijos pirmininku, jai pasibaigus, nebūtų mokama išeitinė kompensacija. 
Įstatymu taip pat būtina aiškiai apibrėžti procedūrą, kaip bendrijos pirmininkas gali  atsistatydinti iš pareigų. Siūloma nustatyti, kad bendrijos pirmininkas gali atsistatydinti iš einamų pareigų apie tai ne vėliau kaip prieš 30 dienų raštu pranešęs bendrijos valdybai.
Savivaldybių administracijos, kurios nuosavybės teise valdo dalį butų ar kitų patalpų daugiabučiame name šiuo metu visiškai yra nusišalinusios nuo dalyvavimo sprendimų priėmime. Tai prieštarauja LR Civilinio kodekso nuostatoms, kuriose įtvirtinta prievolė butų ir kitų patalpų savininkams valdyti, tinkamai prižiūrėti, remontuoti ar kitaip tvarkyti savo bendrojo naudojimo objektus. 
Teisės aktų pakeitimu siekiama įpareigoti savivaldybių administraciją dalyvauti butų ir kitų patalpų (pastatų) savininkų susirinkimuose, kuriuose sprendžiami daugiabučio namo bendrojo naudojimo objektų valdymo, remonto, priežiūros ir kt. klausimai.

5. Numatomo teisinio reguliavimo poveikio vertinimo rezultatai (jeigu rengiant įstatymo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto įstatymo pasekmės ir kokių priemonių reikėtų imtis, kad tokių pasekmių būtų išvengta:

Priėmus įstatymus, neigiamų pasekmių nenumatoma.

6. Kokią įtaką priimtas įstatymas turės kriminogeninei situacijai, korupcijai:

Priėmus įstatymus jie įtakos kriminogeninei situacijai neturės.

7. Kaip įstatymo įgyvendinimas atsilieps verslo sąlygoms ir jo plėtrai:

Įstatymas turės teigiamos įtakos daugiabučių namų administratorių verslo plėtrai, atsiras daugiau teikiančių šias paslaugas, kadangi bus lengviau pakeisti daugiabučių namų administratorius, o padidėjus konkurencijai, gyventojai gaus geresnės kokybės paslaugas.

8. Įstatymo inkorporavimas į teisinę sistemą, kokius teisės aktus būtina priimti, kokius galiojančius teisės aktus reikia pakeisti ar pripažinti netekusiais galios:

Priėmus įstatymo projektus, kitų įstatymų keisti nereikės. Lietuvos Respublikos Vyriausybė ar jos įgaliota institucija turės priimti šio Projekto įgyvendinamųjų teisės aktų pakeitimus ir pakoreguoti Butų ir kitų patalpų savininkų balsavimo raštu, priimant sprendimus, tvarkos aprašą, Daugiabučio namo bendrojo naudojimo objektų administravimo nuostatus ir kitus teisės aktų pakeitimus susijusius su bendrojo naudojimo objektų administravimu.

9. Ar įstatymo projektas parengtas laikantis Lietuvos Respublikos valstybinės kalbos, Teisėkūros pagrindų įstatymų reikalavimų, o įstatymo projekto sąvokos ir jas įvardijantys terminai įvertinti Terminų banko įstatymo ir jo įgyvendinamųjų teisės aktų nustatyta tvarka:

Įstatymų projektai parengti laikantis nustatytų reikalavimų.

10. Ar įstatymo projektas atitinka Žmogaus teisių ir pagrindinių laisvių apsaugos konvencijos nuostatas ir Europos Sąjungos dokumentus:

Įstatymo projektai neprieštarauja Žmogaus teisių ir pagrindinių laisvių apsaugos konvencijos nuostatoms ir Europos Sąjungos dokumentams.

11. Jeigu įstatymui įgyvendinti reikia įgyvendinamųjų teisės aktų, – kas ir kada juos turėtų priimti:

Lietuvos Respublikos Vyriausybė ar jos įgaliota institucija turės priimti šio Projekto įgyvendinamųjų teisės aktų pakeitimus ir pakoreguoti Butų ir kitų patalpų savininkų balsavimo raštu, priimant sprendimus, tvarkos aprašą, Daugiabučio namo bendrojo naudojimo objektų administravimo nuostatus ir kitus teisės aktų pakeitimus susijusius su bendrojo naudojimo objektų administravimu.

12. Kiek valstybės, savivaldybių biudžetų ir kitų valstybės įsteigtų fondų lėšų prireiks įstatymui įgyvendinti, ar bus galima sutaupyti (pateikiami prognozuojami rodikliai einamaisiais ir artimiausiais 3 biudžetiniais metais):

Įstatymams įgyvendinti papildomų valstybės biudžeto lėšų nereikės.

13. Įstatymo projekto rengimo metu gauti specialistų vertinimai ir išvados:

Negauta.

14. Reikšminiai žodžiai, kurių reikia šiam projektui įtraukti į kompiuterinę paieškos sistemą, įskaitant Europos žodyno „Eurovoc“ terminus, temas bei sritis: 


„bendrojo naudojimo objektų administratorius“  "daugiabučio namo savininkų bendrija"

15. Kiti, iniciatorių nuomone, reikalingi pagrindimai ir paaiškinimai:

Nėra.

